சங்கீத நாடக அகாடமி விருது சவுண்டு எஞ்சினியருக்குக் கிடைப்பதே மிகவும் அரிதுதான். நான் விண்ணப்பிக்கவில்லை. அவர்களே கொடுத்திருக்கிறார்கள். நான் புட்டபர்த்தி போய்க் கொண்டிருக்கும்போது இமெயில் பார்த்தால் சங்கீத நாடக அகாடமியிலிருந்து கன்ஃபர்மேஷன் மெயில் என்று இருந்தது. என்னால் நம்பவே முடியவில்லை. ஏனென்றால் சவுண்ட் எஞ்சினியரிங் என்று ஒரு பிரிவு கிடையாது. அப்படித் தொடங்கினால் அடுத்தடுத்த வருடங்களில் ஆள் கிடைக்காது. ஆகவே 'நடனத்துக்கான இசை' பிரிவில் கொடுத்தார்கள். நான் நிறைய நடன இசைப்பதிவுகள் செய்திருப்பதால் எனக்குக் கொடுத்திருக்கிறார்கள்.